EkBass/fiwiki-20250220-pages-articles huggingface dataset:
Forum Popilii (Campania)

Forum Popilii oli antiikin aikainen kaupunki Campaniassa Italiassa. Se sijaitsi lähellä nykyisiä Casertan maakunnan Falciano del Massicoa ja Carinolaa. == Maantiede == Forum Popiliin kaupunki sijaitsi Campanian pohjoisosissa Falernuksen (Falernus ager) alueella, minkä vuoksi Plinius vanhempi viittaa siihen ilmauksella ”Foropopulienses ex Falerno”.Plinius vanhempi: Naturalis historia 3.5 s. 9. Forum Popiliista itään sijaitsi Cales, pohjoiseen Suessa Aurunca ja Teanum Sidicinum, ja länteen Faustianum ja Sinuessa. Kaupungin eteläpuolelta kulki Via Appia. Campanian Forum Popiliita ei tule sekoittaa Italian kahteen muuhun samannimiseen kaupunkiin, Forum Popiliin Aemiliassa ja Forum Popiliin Lucaniassa. == Historia == Forum Popiliin nimi tarkoittaa ”Popiliuksen markkinapaikkaa”. Siitä tiedetään antiikin lähteistä vain vähän. Plinius vanhemman lisäksi sen mainitsevat Klaudios Ptolemaios, joka käyttää siitä kreikkalaista nimimuotoa Foros Popliū (),Klaudios Ptolemaios: Geografia 3.1.68. sekä Dionysios Halikarnassoslainen, joka käyttää nimimuotoa agora Popilia (). Viimeksi mainittu kertoo, että Forum Popiliin lähellä oli sijainnut varhaisempi Larissa-niminen kaupunki, joka oli ollut pelasgilaista alkuperää mutta ollut hänen aikanaan jo pitkään raunioina.Dionysios Halikarnassoslainen: Rooman historia (Rhōmaikē arkhaiologia) 1.21. Liber coloniarumin, jossa kaupungin nimi esiintyy muodossa Forum Populi, mukaan kaupunki sai siirtokuntalaisia Augustuksen aikana. Myöhemmin sinne vaikuttaa tulleen uusia asukkaita Vespasianuksen aikana.Liber coloniarum s. 233. == Lähteet == Luokka:Antiikin Campanian kaupungit Luokka:Casertan maakunta
Forum Popilii (Lucania)

Forum Popilii oli antiikin aikainen kaupunki Lucaniassa Italiassa. Se sijaitsi nykyisen Salernon maakunnan Pollan paikalla. == Maantiede == Forum Popilii sijaitsi Lucaniassa Campanian Capuasta Italian ”saappaankärjen” Rhegioniin (lat. Rhegium) kulkeneen Via Popilian varrella. Sen etäisyys luoteen puolen Nuceriasta oli 51 roomalaista mailia eli noin 75 kilometriä ja kaakkoispuolen Muranumista 74 mailia eli noin 109 kilometriä. Lucanian Forum Popiliita ei tule sekoittaa Italian kahteen muuhun samannimiseen kaupunkiin, Forum Popiliin Aemiliassa ja Forum Popiliin Campaniassa. == Historia == Forum Popiliin nimi tarkoittaa ”Popiliuksen markkinapaikkaa”. Siitä tiedetään antiikin lähteistä vain vähän. Kaupunki mainitaan vain Tabula Peutingerianassa ja Ravennan kosmografiassa. Nykyisestä Pollasta löydetyn piirtokirjoituksen perusteella sen synty liittyy läheisesti Via Popilian rakentamiseen. Sekä tie että kaupunki saivat nimensä Publius Popi(l)lius Laenakselta, joka oli vuoden 135 preettori ja vuoden 132 eaa. konsuli. == Lähteet == Luokka:Lucanian kaupungit Luokka:Salernon maakunta
Forum Tiberii

Forum Tiberii oli antiikin aikainen kaupunki Helvetiassa. Sen tarkkaa sijaintia ei tunneta, mutta se sijoitetaan nykyisen Sveitsin pohjoisosiin. Kaupungin mainitsee vain Klaudios Ptolemaios.Klaudios Ptolemaios: Geografia 2.9.20 (engl.). Forum Tiberiin paikaksi on ehdotettu muun muassa nykyisen Biel/Biennen lähistöä; Reinin varrella sijiatsevaa Zurzachia, josta on löydetty roomalaisaikaisia muureja; Steckbornia Bodenjärven rannalla; sekä lähinnä nimen perusteella myös Reinin varrella sijaitsevaa Kaiserstuhlia. Kaupungin katsotaan kuuluneen Germania superiorin provinssiin. Forum Tiberiin lisäksi myös toisen Ptolemaioksen samassa yhteydessä mainitseman kaupungin, Ganodurumin, sijainti on ollut arvoitus. Ptolemaios antaa paikoille koordinaatit, mutta ne ovat paitsi epätarkat myös Helvetian kohdalla systemaattisesti virheelliset osoittaen liikaa etelään. Saman seudun muille kaupungeille annettuihin koordinaatteihin verrattaessa Forum Tiberii vaikuttaisi sijoittuvan etelään Augusta Rauricasta ja itään Vesontiosta. Siksi L. Brunner on ehdottanut sen sijainneen nykyisen Oensingenin tienoilla. Ptolemaios sanoo Forum Tiberiin olleen helveettien kaupunki. Nimen ”Tiberiuksen markkinapaikka” perusteella kaupungin perustajan katsotaan olleen keisari Tiberius, joka hallitsi vuosina 14–37. Selitykseksi sille, ettei kaupunki esiinny muissa lähteissä kuten itinerariumeissa, on ehdotettu sitä, että kaupunki olisi jäänyt suhteellisen lyhytikäiseksi. == Lähteet == Luokka:Germania superiorin provinssin kaupungit Luokka:Rooman valtakunnan kaupungit Sveitsissä
Sanford Meisner

Sanford Meisner (31. elokuuta 1905 – 2. helmikuuta 1997) oli yhdysvaltalainen näyttelijä ja näyttelemisen opettaja, joka kehitti Meisner-tekniikan. Meisner näytteli itse teatterissa, muun muassa Broadwayllä. Hän opetti näyttelemistä 65 vuoden ajan, ja monet tunnetut näyttelijät ovat olleet hänen oppilaitansa. == Elämäkerta == Sanford Meisner syntyi Brooklynissä 1905 ja opiskeli Damroschin musiikki-instituutissa tullakseen konserttipianistiksi. Hän kuitenkin puhui itsensä mukaan Theatre Guildin näytelmään ja innostui urasta näyttelijänä. Meisner tapasi Damroschissa Harold Clurmanin, joka taas tutustutti hänet Lee Strasbergiin. Sekä Clurman että Strasberg vaikuttivat suuresti Meisneriin ja vetivät hänet mukaan tulevaan Group Theatreen. Meisner oli mukana nuorten näyttelijöiden ryhmässä, joka perusti 1931 Group Theatre -nimisen teatterin. Se oli ensimmäinen teatteri, joka toi Konstantin Stanislavskin metodinäyttelemisen Yhdysvaltoihin. Group Theatren jäsenet jakaantuivat kuitenkin Strasbergin ja Stella Adlerin näkemysten välillä. Strasberg kannatti Stanislavskin metodinäyttelemistä, mutta Adler piti sitä manipuloivana ja näyttelijöitä kiduttavana. Meisner kääntyi Adlerin kannalle. Strasbergin lähdettyä Group Theatre kääntyi pois Stanislavskin tunnemuistista, minkä myötä Meisner saattoi kokeilla omaa ajatustaan näyttelemisestä. Hän päätti alkaa muodostaa yhdysvaltalaista tapaa, jossa näyttelijät voisivat ”elää totuudenmukaisesti kuvitteellisissa tilanteissa”. Neighborhood Playhouse antoi Meisnerille mahdollisuuden kehittää ajatusta. Meisner uskoi, että näyttelijän työ oli yksinkertaisimmillaan valmistautumista lavalla tuleviin tilanteisiin ja että parhaimmat suoritukset olisivat spontaaneja reaktioita. Hän kehitti näyttelijöille tekniikoita, joilla he pystyisivät menemään kirjoitettuja repliikkejä syvemmälle näytelmän teemoihin. Meisner jatkoi Neighborhood Playhousen ohella edelleen yhteistyötä Group Theatren kanssa ja näytteli myös Broadwayllä. Meisner lähti 1958 New Yorkista Los Angelesiin, missä hän johti Twentieth Century Foxin uusien kykyjen osastoa. Hän palasi 1964 Neighborhood Playhouseen, jonka draamaosastoa hän johti vuoteen 1990. Meisner ja James Carville perustivat 1985 Karibialle Bequian saarelle näyttelijäkoulun, joka myöhemmin laajeni North Hollywoodiin. Meisner kuoli vuonna 1997, ja hän ehti opettaa näyttelemistä omalla tekniikallaan noin 65 vuoden ajan. Meisnerin oppilaita olivat muun muassa Robert Duvall, Grace Kelly, Diane Keaton, Joanne Woodward, Lee Grant ja Peter Falk. == Lähteet == Luokka:Yhdysvaltalaiset näyttelijät Luokka:Yhdysvaltalaiset opettajat Luokka:Vuonna 1905 syntyneet Luokka:Vuonna 1997 kuolleet
Sergei Nevski

Sergei Arsenjevitš Nevski () (1908–1938) oli venäläinen (neuvostoliittolainen) kasvitieteilijä. Nevski syntyi Troitskoje-Bolšojen kylässä Tverin kuvernementissa syksyllä 1908. Hän oli kiinnostunut kasvitieteestä jo 12-vuotiaasta lähtien. Vuosina 1927–1929 Nevski opiskeli Tverin pedagogisessa instituutissa, mutta lopetti opintonsa kahden vuoden jälkeen. Tämän jälkeen hän lähti töihin Leningradiin kaupungin kasvitieteelliselle pääpuutarhalle ja oli siellä töissä koko loppuelämänsä ajan. Tuona aikana hän opiskeli intensiivisesti muun muassa heinien taksonomiaa ja uudisti kasvien luokittelua. Heinien lisäksi Nevski tutki myös muun muassa kämmekkäkasveja sekä ritarinkannuksia ja ängelmiä. Nevski toimi myös yhtenä laajan Neuvostoliiton kasveja käsittelevän Flory SSSR (Флоры СССР) -teoksen kirjoittajista. Nevski kuoli tuberkuloosiin hieman ennen kuin ehti täyttää 30 vuotta. Nevskistä käytetään tieteellisten nimien yhteydessä auktorilyhennettä Nevski. == Lähteet == == Aiheesta muualla == * JSTOR Global Plants: Nevski, Sergei Arsenjevic Luokka:Venäläiset kasvitieteilijät Luokka:Neuvostoliittolaiset tieteilijät Luokka:Vuonna 1908 syntyneet Luokka:Vuonna 1938 kuolleet
Li Bingbing

Li Bingbing (; s. 27. helmikuuta 1973 Harbin, Kiina),Li Bingbing, Rotten Tomatoes, viitattu 27.3.2023. joka tunnetaan myös nimellä Bingbing Li, on kiinalainen näyttelijä. Hän on myös Yhdistyneiden kansakuntien ympäristöohjelman hyvän tahdon lähettiläs.Li Bingbing, Yhdistyneiden kansakuntien ympäristöohjelma, viitattu 27.3.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2003 Zǐ Húdié 紫蝴蝶 Tang Yiling 2008 The Forbidden Kingdom – kaksi mestaria The Forbidden Kingdom Ni Chang 2009 Fēngshēng 风声 Li Ning Yu 2010 Dí rén jié zhī tōng tiān dì guó 狄仁傑之通天帝國 Shangguan Jing'er 2011 1911 辛亥革命 Xu Zonghan 2011 Snow Flower and the Secret Fan Snow Flower and the Secret Fan Lily/Nina 2012 Resident Evil: Retribution Resident Evil: Retribution Ada Wong 2014 Transformers – Tuhon aikakausi Transformers: Age of Extinction Su Yueming 2018 Megalodon The Meg Suyin == Lähteet == == Aiheesta muualla == * * luokka:Kiinalaiset näyttelijät luokka:Vuonna 1973 syntyneet luokka:Elävät henkilöt
Papuankuskus

Papuankuskus (Phalanger matanim) on äärimmäisen uhanalainen pussikiipijöiden heimoon kuuluva eläinlaji Papua-Uudesta-Guineasta. Sen uhanalaisuutta on aiheuttanut elinympäristön häviäminen ja metsästys. Eläin on tavattu vain kuusi kertaa Telefominin ja Tifalminin alueilla. Metsä, josta se löydettiin, paloi kokonaan vuonna 1998 El Niño -ilmiöön liittyvissä metsäpaloissa. Papuankuskus painaa 1–2 kg. Sen pää ja vartalo ovat yhteensä 35–45 cm pitkät, häntä noin 30 cm. Se on pörröinen pyöreämuotoinen eläin, jonka tuuhea turkki on selkäpuolelta harmaa, vatsasta valkea. == Lähteet == Luokka:Uhanalaiset nisäkkäät *
Humza Yousaf

Humza Haroon Yousaf (s. 7. huhtikuuta 1985 Rutherglen, Skotlanti) on skotlantilainen poliitikko. Hän toimi Skotlannin pääministerinä 29. maaliskuuta 2023 – 7. toukokuuta 2024. Tätä ennen hän toimi Skotlannin terveysministerinä. Yousaf valittiin Skotlannin kansallispuolueen puheenjohtajaksi 27. maaliskuuta 2023. Hän voitti toisella äänestyskierroksella vastaehdokkaansa Kate Forbesin 52,1 prosentin ääniosuudella. Yousaf erosi 6. toukokuuta 2024. ==Poliittiset kannat== Yousaf kannattaa Skotlannin itsenäistymistä. ==Yksityiselämä== Yousafin isä muutti Skotlantiin Pakistanista 1960-luvulla, ja hänen äitinsä syntyi Keniassa pakistanilais-punjabilaiseen perheeseen. Yousaf kävi yksityiskoulua Glasgow’ssa ja opiskeli politiikkaa Glasgow’n yliopistossa. ==Lähteet== ==Aiheesta muualla== * Humza Yousaf Skotlannin parlamentin verkkosivuilla * Humza Yousaf Skotlannin hallituksen verkkosivuilla Luokka:Brittiläisten puolueiden puheenjohtajat Luokka:Skotlantilaiset poliitikot Luokka:Skotlannin pääministerit Luokka:Liikenneministerit Luokka:Oikeusministerit Luokka:Vuonna 1985 syntyneet Luokka:Elävät henkilöt
O le Ao o le Malo

O le Ao o le Malo eli päällikkö () on Samoan valtiopäämies. Nykyisenä valtionpäämiehenä toimii Tuimalealiʻifano Vaʻaletoʻa Sualauvi II, joka aloitti virassa 21. heinäkuuta 2017. Hän uusi paikkansa vuonna 2022. Vuonna 2016 päällikön vuosipalkka oli 82 000 dollaria. O le Ao o ole Malon virka-asunto sijaitsee Vailelessa. O le Ao o le Maloa puhutellaan virallisesti hänen korkeudekseen. == Historia ja valinta == Virka perustettiin vuonna 1962 maan itsenäistymisen yhteydessä. Nuoressa valtiossa pyrittiin yhdistelemään länsimaista poliittista järjestelmää ja perinteisiä samoalaisia tapoja. Ensimmäisinä valtionpäämiehinä toimivat yhtaikaisesti Tupua Tamasese Meaʻole ja Malietoa Tanumafili II. Nämä kaksi toimivat käytännössä tasavertaisina perustuslaillisina monarkeina, kunnes Tanumafili II kuoli vuonna 1963. Mea‘ole toimi virassa yhteensä 45 vuotta, kunnes kuoli toukokuussa 2007. O le Ao o le Malon valitsee Samoan parlamentti viideksi vuodeksi kerrallaan. Sama henkilö voidaan valita uudelleen virkaan kerran. Virkakausien rajaaminen kahteen kirjattiin maan perustuslakiin vuonna 2019 tehdyssä muutoksessa. Samoan perustuslain mukaan o le Ao o le Malon tulee täyttää seuraavat ehdot: * oltava vaalikelpoinen parlamenttivaaleissa * täytettävä muut parlamentin asettamat ehdot * ei ole koskaan aiemmin pantu o le Ao o le Malon viralta == Luettelo o le Ao o ole Maloista == Numero Kuva Nimi Virassa Lähde 1 Tupua Tamasese Meaʻole 1962–1963 Malietoa Tanumafili II 1962–2007 vt. Tuimalealiʻifano Vaʻaletoʻa Sualauvi II toukokuu 2007 – kesäkuu 2007 Tui Ātua Tupua Tamasese Efi 2 Tui Ātua Tupua Tamasese Efi kesäkuu 2007 – 21. heinäkuuta 2017 3 Tuimalealiʻifano Vaʻaletoʻa Sualauvi II 21. heinäkuuta 2017– == Lähteet == * Luokka:Samoankieliset sanat ja sanonnat
Tuimalealiʻifano Vaʻaletoʻa Sualauvi II

Tuimaleali‘ifano Va‘aleto‘a Sualauvi II (s. 29. huhtikuuta 1947) on samoalainen päällikkö ja poliitikko, joka on vuodesta 2017 lähtien toiminut maansa valtionpäämiehenä virkanimikkeellä O le Ao o le Malo. == Tausta ja yksityiselämä == Vuonna 1947 syntynyt Sualauvi II on siviiliammatiltaan juristi. Hän suoritti Australian kansallisessa yliopistossa josta oikeustieteen kandidaatin tutkinnon. Sittemmin hän on myös saanut diplomin Samoalta Maluan teologisesta koulusta. Opintojensa jälkeen Sualauvi on työskennellyt alakoulun opettajana, poliisitarkastajana, syyttäjänä Samoan korkeimmassa oikeudessa ja puolustusasianajajana. Vuodesta 1977 lähtien hänellä on ollut Tama Aiga -päällikkötitteli. Sualauvi II:n puoliso on Masiofo Faʻamausili Leinafo, joka on myös valmistunut Maluan teologisesta koulusta. Sualauvi II on aktiivinen Samoan Punaisen Ristin ja Samoan Lions Clubin toiminnassa. Uskonnolliselta vakaumukseltaan Sualauvi on kongregationalisti ja toimii seurakuntansa, Congregational Christian Church of Samoa, maallikkosaarnaajana. == Poliittinen ura == Vuonna 2001 Sualauvi II ilmoitti asettuvansa ehdolle parlamenttivaaleissa sitoutumattomana ehdokkaana. Hän pyrki saamaan Falelatain kyläneuvoston tuen vedoten mm. matai-titteliinsä. Kyläneuvosto päätyi kuitenkin tukemaan Sualauvin vastaehdokasta, Misa Telefoni Retzlaffia, koska katsoivat sitoutumattoman Sualauvin vaikutusmahdollisuuksien olevan vähäiset, mikäli tämä tulisi valituksi. Kyläneuvosto pyysi Sualauvia luopumaan ehdokkuudestaan, mutta tämä kieltäyi ja näin ollen osapuolten välille syntyi kitkaa. Hävittyään vaalit Sualauville oli kertynyt 200 000 WS$ edestä velkaa. Erimielisyydet kyläneuvoston kanssa johtivat siihen, että Sualauvi ja muutama häntä äänestänyt henkilö karkotettiin Falelatain kylästä muutamaksi viikoksi. Sualauvi II toimi ensin vuosina 1993–2001 ja sitten vuodesta 2004 lähtien valtionpäämiehen neuvostossa. Hänestä ennakoitiin valtionpäämiestä ensimmäisen kerran vuonna 2007 ja uudelleen vuonna 2012, mutta häntä ei kuitenkaan valittu. === Valinta o le Ao o le Maloksi ja sen jälkeen === Samoan parlamentti valitsi Sualauvi II:n maan valtiopäämieheksi, o le Ao o le Malo, heinäkuun 2017 alussa. Hän astui virkaansa 21. heinäkuuta. Sualauvi II valittiin heinäkuussa 2022 Etelä-Tyynenmeren yliopiston kansleriksi. Kauden pituus on yksi vuosi. Sualauvi II valittiin uudelle viisivuotiskaudelle elokuussa 2022. Hänellä ei ollut vastaehdokkaita, joten valinta oli yksimielinen. Sualauvi II edusti Samoaa syyskuussa 2022 kuningatar Elisabet II:n hautajaisissa. == Lähteet == Luokka:Samoan valtionpäämiehet Luokka:Vuonna 1947 syntyneet Luokka:Elävät henkilöt
Nikkola

Nikkola on sukunimi, joka on muun muassa seuraavilla suomalaisilla henkilöillä: *Ari-Pekka Nikkola (s. 1969), mäkihyppääjä, olympiavoittaja, maailmanmestari ja mäkihyppyvalmentaja *Iisakki Nikkola (aik. Latva-Nikkola, 1887–1959), poliitikko, kansanedustaja (IKL, Kokoomus), maanviljelijä ja herastuomari *Maria Nikkola (1856–1940), toimittaja ja nuorisoseura- ja naisasialiikkeen aktivisti *Tuomo Nikkola (s. 1947), kanttori-urkuri ja musiikin- ja laulunopettaja *Yrjö Nikkola (1884–1963), toimittaja ja kirjailija
Bertel Lindroos

Bertel Ossian Lindroos (27. maaliskuuta 1911 Turku – 20. heinäkuuta 1982 Maarianhamina) oli suomalainen metsänhoitaja ja metsäasiantuntija, joka sai metsäneuvoksen arvonimen. Viitattu 28.3.2023. Lindroosin vanhemmat olivat merikapteeni Paul Gideon Lindroos ja opettaja Ida Teresia Westerlund ja puoliso vuodesta 1940 käsityönopettaja Rakel Werna Helena Lassfolk, kauppaneuvos Anders Lassfolkin tytär. Lindroos tuli ylioppilaaksi Svenska Lyceum i Åbosta 1931 ja valmistui metsänhoitajaksi Helsingin yliopistosta 1936. Hän oli Metsähallituksen harjoittelija Korkeakosken hoitoalueella 1933 ja Iisalmen itäisen hoitoalueella 1934, Korkeakosken hoitoalueen kunnostaja 1935, ylimääräinen metsänhoitaja Luiron hoitoalueella 1936–1937, Esbo-Sibbo privata skogsrevirin harjoittelija Kauniaisissa 1937, Östra Nylands privata skogsrevirin metsänhoitaja Loviisassa 1937–1939 ja Pohjanmaan Puu Oy:n metsänhoitaja Pietarsaaressa 1939–1951 ja ylimetsänhoitaja 1951–1952. Ruotsissa Lindroos oli Svenska Cellulosa Ab:n apulaismetsäpäällikkö Munksundissa 1952–1957 ja Forskningsstiftelsen SDA:n metsänhoitaja Tukholmassa 1957–1960. Tämän jälkeen hän oli Ahvenanmaan maakuntametsänhoitaja 1960–1975. Lindroos oli myös pääesikunnan huoltoesikunnan tarvepuukuljetusten tarkastaja Pietarsaaren piirissä 1942–1943 ja Vaasan piirissä 1943–1945 sekä Pietarsaaren uittopiirin tarkastaja 1943–1944. Hän oli jääkiekon Suomen mestari Helsingfors Skridskoklubbin joukkueessa 1933 ja 1934. Lindroosilla oli myös useita asiantuntija- ja luottamustehtäviä. Metsäneuvoksen arvonimen hän sai 1966. == Lähteet == ==Aiheesta muualla== * Luokka:Ahvenanmaalaiset henkilöt Luokka:Suomalaiset metsänhoitajat Luokka:Suomalaiset virkamiehet Luokka:Suomalaiset jääkiekkoilijat Luokka:Vuonna 1911 syntyneet Luokka:Vuonna 1982 kuolleet
Paavo Aalto

Paavo Reino Aalto (8. marraskuuta 1898 Pori – 2. marraskuuta 1970 Helsinki) oli suomalainen ekonomi, yritysjohtaja ja taidekauppias, joka sai intendentin arvonimen. Porissa syntynyt Aalto tuli ylioppilaaksi Porin klassillisesta lyseosta 1917. Hän oli harjoittelija useissa eri liikkeissä Porissa ja työskenteli kauppa- ja teollisuuskomissionin oikeudellisella osastolla Turussa. Ekonomin tutkinnon Aalto suoritti 1920 Helsingin kauppakorkeakoulussa ja erikoistui valmistuttuaan taidekaupan alalle. Aalto työskenteli Strindbergin taidesalongissa lähes viisikymmentä vuotta, aina eläkkeelle jäämiseensä asti vuonna 1969, ja toimi pitkään taidesalongin varatoimitusjohtajana. Suomen sisällissotaan, talvisotaan ja jatkosotaan osallistunut Aalto oli viimeksi mainitussa linnoituspataljoonan vääpeli. Hän oli Helsingin taide- ja antiikkikauppiaitten yhdistyksen hallituksen jäsen vuodesta 1944 ja toimi useiden helsinkiläisten liikkeiden tilintarkastajana. Intendentin arvonimen Aalto sai 1969. == Lähteet == Luokka:Suomen sisällissodan valkoiset Luokka:Suomalaiset taidekauppiaat Luokka:Suomalaiset yritysjohtajat Luokka:Vuonna 1898 syntyneet Luokka:Vuonna 1970 kuolleet
Moroto

Moroto on kaupunki Ugandan koillisosissa. Kaupungin lähellä sijaitsee reilun 3000 metrin korkeuteen kohoava Morotovuori. == Liikenne == Morotosta on tieyhteydet Sorotiin, joka sijaitsee 170 km päässä lounaassa, sekä Kaabongiin, joka sijaitsee 193 km päässä luoteessa. Morotossa on myös lentokenttä. == Talous == Moroton lähialueilla kasvatetaan ravintokasveja, kuten maissia, kassavaa sekä soijapapuja, ja lähistön joutomaita käytetään karjan laidunmaina. Kaupungin käsityöteollisuudessa tehdään puusepäntöitä, keramiikkaa, kudontatuotteita ja saviesineitä. == Lähteet == == Aiheesta muualla == Luokka:Ugandan kaupungit
Suomi-sarjan kausi 2022–2023

Kausi 2022–2023 oli jääkiekon Suomi-sarjan 24. kausi. Sarjaan osallistui 13 joukkuetta, mutta Karhu HT:n luovuttua kesken kauden jäi sarjaan 12 joukkuetta. Runkosarjan voitti Pyry. Mestaruuden voitti myös Pyry ensimmäistä kertaa, voitettuaan loppuotteluissa JHT:n. == Joukkueet == Joukkue Kaupunki Kotihalli Perustettu Suomi-sarjaan Päävalmentaja Haukat Järvenpää K-Rauta Areena 1979 2017 Nico Sirviö HCIK Kaarina D-Gate Areena 1986 2014 Jonne Virtanen Hunters Porvoo Kokonniemen jäähalli 1997 2014 Pekka Siikala JHT Kalajoki Kalajoen jäähalli 1992 2006 Mirko Friman Muik Hockey Uusikaarlepyy Komarov Arena 1984 2017 ~~Mikael Ringberg~~ 13.2.2023 Jukka Kotanen/ Owen McDade Pyry Nokia Nokian jäähalli 1905 2009 Sakari Salmela Raahe-Kiekko Raahe Raahen jäähalli 1994 2018 Olli-Aleksi Pietilä Lapuan Virkiä Lapua Lapuan jäähalli 1907 2022 Pete Suonpää LeKi Lempäälä Kiekkobussi Areena 1904 2022 Mikko Sulonen Riemu Jyväskylä LähiTapiola Areena 2011 2016 Arttu Flinck S-Kiekko Seinäjoki Seinäjoen jäähalli 2 1996 2007 Kari Salonen Titaanit Kotka KSOY Areena 1974 2016 Henri Holmström == Runkosarja == Runkosarjassa pelattiin lopulta 12 joukkueen kolminkertainen sarja, jonka lisäksi pelattiin ylimääräinen kierros joukkueparien välillä. Yhteensä jokainen joukkue pelasi siis 34 ottelua. Kahdeksan parasta eteni pudotuspeleihin. === Sarjataulukko === === Pistepörssi === # Pelaaja Joukkue Ottelut Maalit Syötöt Pisteet 1\. Jarno Palola JHT 34 24 36 60 2\. Lassi Korpela Pyry 33 22 38 60 3\. Valtteri Mäkiviinikka Pyry 32 24 22 46 4\. Jesper Peltola S-Kiekko 34 20 23 43 5\. Elias Märijärvi S-Kiekko 30 9 32 41 6\. Joshua Kossila Virkiä 30 14 25 39 7\. Iiro Hietakangas JHT 33 10 29 39 8\. Andre Linde Hunters 34 16 20 36 9\. Niko Himmanen JHT 34 19 16 35 10\. Simo Kauppinen Titaanit 30 18 17 35 ===Maalivahtien torjuntapörssi=== Vähintään 1/3 otteluista # Pelaaja Joukkue Ottelut PO PM T PMK NP T% 1\. Veli-Matti Mäkinen Pyry 28 23 53 746 2,30 2 93,40 2\. Elias Korpela JHT 23 17 40 526 2,19 2 92,90 3\. Samu Mäkinen Haukat 22 18 55 648 2,99 0 92,20 4\. Kalle Hokkanen HCIK 23 18 44 487 2,31 3 91,70 5\. Julius Kukkola Muik Hockey 32 23 65 5672 3,07 1 91,20 == Pudotuspelit == Runkosarjan kahdeksan parasta joukkuetta etenivät puolivälieriin. Puolivälierät ja välierät pelattiin paras viidestä-järjestelmällä, eli kolmella voitolla eteni seuraavalle kierrokselle. Finaalit pelattiin pois alta ennen Mestis-karsintoja nopealla paras kahdesta-systeemillä. Voittojen ollessa tasan kahden ottelun jälkeen, seurasi 20 minuutin jatko-ottelu, jota ei pelattu maalista poikki-systeemillä. Jos sen aikana ei olisi nähty ratkaisua, olisi seurannut vielä voittomaalikilpailu. http://tulospalvelu.leijonat.fi/serie/?lang=fi === Puolivälierät === === Välierät === === Loppuottelut === == Lähteet == 2022–2023 Luokka:Jääkiekkosarjojen kausi 2022–2023
Mbale

Mbale on kaupunki Ugandan kaakkoisosissa. Se sijaitsee Jinjan kaupungista noin 120 km koilliseen. == Maantiede ja luonto == Mbale sijaitsee 4 321 metrin korkeuteen kohoavan sammuneen Elgon-tulivuoren länsipuolella sen juurella. == Talous == Mbale on maataloustuotteiden kaupan keskus ja Ugandan tärkeimpiä maidon myyntipaikkoja. Kaupungin lähialueet ovat hedelmällisiä kahvin viljelyyn. Myös turismi on Mbalessa tärkeä tulonlähde, ja Mbalesta kulkee matkailureitti Elgon-tulivuoren pohjoispuolitse Kenian puolelle Kitaleen. == Lähteet == == Aiheesta muualla == Luokka:Ugandan kaupungit
Kuvageneraattori

Kuvageneraattorit ovat koneoppimismalleja, jotka luovat kuvia tekstipohjaisiin kuvauksiin perustuen. Tällaisia malleja alettiin kehittää 2010-luvun puolivälissä syvien neuroverkkojen edistysaskelten ansiosta, ja vuoteen 2022 mennessä huippuluokan malleilla, kuten OpenAI:n DALL-E 2:lla, Google Brainin Imagenilla ja StabilityAI:n Stable Diffusionilla, pystyttiin tuottamaan lähes valokuvanlaatuisia kuvia. Kuvageneraattorimallit koostuvat yleensä kielimallista, joka muuttaa syötetekstin latentiksi esitykseksi, ja generatiivisesta kuvamallista, joka luo kuvan tähän esitykseen perustuen. Ne koulutetaan valtavilla määrillä kuvia ja tekstiä, jotka yleensä kerätään internetistä. == Historia == Ensimmäinen moderni kuvageneraattorimalli, alignDRAW, esiteltiin vuonna 2015. Myöhemmät mallit, kuten VQGAN+CLIP, XMC- GAN, GauGAN2, DALL-E ja DALL-E 2, paransivat kuvan laatua ja realistisuutta. Teksti-videoksi-alustat, kuten Runway ja Make-A-Video, kehittyivät teksti- kuvaksi -mallien jatkokehityksenä. == Teknologia == Kuvageneraattorimallit käyttävät erilaisia arkkitehtuureja, ja transformer-mallit ovat yleistyneet tekstin koodaamiseen, kun taas ehdolliset generatiiviset adversariaaliset verkot tai diffuusiomallit ovat suosittuja kuvien generointiin. Mallit koulutetaan suurilla kuvatekstiparien aineistoilla, kuten LAION-5B, COCO, Oxford-120 Flowers ja CUB-200 Birds. Kuvageneraattorien mallien arviointiin sisältyy niiden kuvan laadun, monimuotoisuuden ja semanttisen yhteneväisyyden syötetekstin kanssa arviointi. Arvioinnissa käytetään metriikoita, kuten Inception-pisteitä (IS) ja Fréchet Inception -etäisyyttä. == Käyttötarkoitukset == Kuvageneraattorimalleilla on erilaisia käyttökohteita, kuten taide, muotoilu, prototyyppien luominen ja taiteellisen tuotannon saavutettavuuden lisääminen. Ne muodostavat myös osan laajemmasta keinotekoisen median suuntauksesta, jonka odotetaan vaikuttavan liiketoimintaan tulevina vuosina. == Käyttö == Useimmat kuvageneraattorit toimivat pilvipalvelussa. Kuvien sisältöä määrittävä teksti syötetään palveluun selaimella tai Midjourneyn tapauksessa Discord-sovelluksella. Sitten pilvipalvelu generoi kuvan ja näyttää sen hetken kuluttua selaimessa. == Luettelo kuvageneraattoreista == * Midjourney Inc.:n Midjourney * CompVis- tutkimusryhmän Stable Diffusion * OpenAI:n DALL-E ** Microsoftin Image Creator from Designer perustuu DALL-E:n versioon 3. ** Freepik-kuvapankin sisältämä kuvageneraattori perustuu DALL-E:n tuntemattomaan versioon. * Boris Dayman Craiyon * Ideogram AI:n Ideogram == Videogeneraattorit == Google on kehittänyt videogeneraattoreita nimillä Lumiere ja Veo. Samansuuntaisesta kehitystyöstä ovat kertoneet myös Meta, Runway-yhtiö ja OpenAI. == Katso myös == * Kuvankäsittely * Tekoäly * Tietokonetaide == Lähteet == *
Hidden Path Entertainment

Hidden Path Entertainment on yhdysvaltalainen videopelien kehitysyhtiö, jonka kotipaikka on Washingtonin Bellevuessa. Yhtiön perustajat ovat Michael Austin, Jim Garbarini, Dave McCoy, Jeff Pobst ja Mark Terrano. Hidden Path Entertainment on kehittänyt muun muassa pelit Counter-Strike: Global Offensive, Defense Grid 2, Defense Grid: The Awakening, Brass Tactics, Age of Empires II: The Age of Kings ja Wits & Wagers. Luokka:Yhdysvaltalaiset videopeliyritykset
Elgon

Elgon () on Ugandan ja Kenian rajaseudulla sijaitseva sammunut tulivuori. Sen kraatterin halkaisija on noin kahdeksan kilometriä ja kraatterin ympärillä on useita huippuja. Huipuista korkein Wagagai kohoaa 4 321 metrin korkeuteen. Vuoren rinteet eivät ole kovin jyrkkiä. == Maantiede ja luonto == Elgonin itä- ja kaakkoispuolella levittäytyy 1 890 metrin korkeudessa sijaitseva Uasin Gishun tasanko, ja länsi- ja luoteispuolella leviävät noin 1 100 metrin korkeudessa sijaitsevat Itä-Ugandan tasangot. Elgonin kalderan epätasaisella pohjalla on suoalueita, ja rinteillä virtaa puroja. 3 050 metrin yläpuolella on nummea, jolla kasvaa puukellokanervia, jättivillakoita ja lobelioita. Nummivyöhykkeen alapuolella on bambumetsiä, ja alle 2 550 metrin korkeudessa on temperaattisia kausivihantia metsiä. == Väestö == Elgonvuoren länsipuolella elävät bantukieliä puhuvat gisut, jotka viljelevät kahvia, banaaneja, hirssiä ja maissia. Vuoren nimi on kuitenkin peräisin masailta, jotka kutsuivat vuorta nimellä Elgonyi. == Historia == Skotlantilainen tutkimusmatkailija Joseph Thomson kävi Elgonin länsirinteillä vuonna 1883. Seitsemän vuotta myöhemmin Frederick Jackson ja Ernest Gedge kulkivat Elgonin kalderan läpi pohjoisesta etelään. == Katso myös == * Elgonvuoren kansallispuisto == Lähteet == == Aiheesta muualla == Luokka:Ugandan maantiede Luokka:Kenian vuoret Luokka:Ugandan rajat Luokka:Kenian rajat Luokka:Afrikan tulivuoret
Joseph Thomson (tutkimusmatkailija)

Joseph Thomson (1858–1895) oli skotlantilainen geologi, luonnontieteilijä ja tutkimusmatkailija. Hän vieraili ensimmäisenä eurooppalaisena useilla alueilla itäisessä Afrikassa. Itä-Afrikan yleisin gasellilaji thomsoningaselli (Eudorcas thomsonii) sekä kaksi etanalajia on nimetty Joseph Thomsonin mukaan. Thomson oli mukana vuonna 1878 Royal Geographical Societyn tutkimusmatkalla keskiseen Itä-Afrikkaan. Hänestä tuli tutkimusmatkan johtaja aiemman johtajan Alexander Keith Johnstonin kuoltua. Thomson johdatti retkikunnan aiemmin tutkimattomille seuduille Malawijärven pohjoispään ympäristöön ja sitten Tanganjikajärvelle. Retkikunnan yritys päästä Kongojoelle tyssäsi buye-heimon päällikön vastarintaan, ja matkaa jatkettiin kohti Afrikan itärannikkoa nykyisen Tansanian alueelle, josta löytyi Rukwajärvi. Vuonna 1882 Royal Geographical Society lähetti Thomsonin tärkeimmälle tutkimusmatkalleen. Thomsonin tarkoituksena oli etsiä lyhin reitti Sansibarilta Ugandaan. Hän matkusti aseistamattomana rannikolta Mombasan satamakaupungista Kilimanjaron ohi ja onnistui kulkemaan masaiden maiden läpi, vaikka aiemmin masait olivat estäneet läpikulun. Thomson löysi ensimmäisenä eurooppalaisena Baringojärven. Hän saapui Victorianjärvelle joulukuussa 1882. Myöhemmin Thomson oli eri puolilla Afrikkaa. Vuonna 1885 hän oli mukana turvaamassa brittien kauppaoikeuksia Sokotossa ja Gwandussa nykyisen Nigerian alueella, ja vuonna 1888 hän teki yksityisen tutkimusmatkan Marokon alueelle. Vuonna 1890 hän lähti mukaan Cecil Rhodesin British South Africa Companyn kaivos- ja kauppatoimintaan nykyisen Sambian alueelle. Thomsonin mottona oli: "Se, joka kävelee hitaasti, kulkee turvallisesti. Se, joka kulkee turvallisesti, pääsee pitkälle." == Lähteet == == Aiheesta muualla == Luokka:Skotlantilaiset tieteilijät Luokka:Brittiläiset tutkimusmatkailijat Luokka:Vuonna 1858 syntyneet Luokka:Vuonna 1895 kuolleet
Virtuaaliavustaja

Virtuaaliavustaja on tekoälyyn perustuva ohjelma, joka voi suorittaa erilaisia tehtäviä ja toimintoja, kuten tiedonhakua, viestintää, ajanhallintaa ja muita avustavia tehtäviä. Virtuaaliavustajat ovat yleistyneet monilla eri alustoilla, kuten älypuhelimissa, tietokoneissa, älykaiuttimissa ja muissa laitteissa. Erilaisia virtuaaliavustajia käytetään niin kuluttajien arkipäivässä kuin yrityksissäkin tehostamaan toimintaa ja parantamaan käyttäjäkokemusta. == Historia == Varhaisimpina virtuaaliavustajien esiaskeleina voidaan pitää Bell Labsin vuonna 1952 julkaisemaa Audrey-nimistä automaattista ääniohjattavaa numeroidentunnistuslaitetta. Vuonna 1961 julkaistu IBM Shoebox -ääniohjattu laskin ja Joseph Weizenbaumin vuosina 1964-1966 kehittämä ELIZA, ensimmäinen keskustelurobotti, olivat myös tärkeitä alan kehityksessä. Harpy, äänentunnistusteknologia, joka ymmärsi lauseita ja jolla oli 1000 sanan sanasto, kehitettiin 1970-luvulla Carnegie Mellon -yliopistossa Yhdysvaltain puolustusministeriön ja DARPA:n tuella. Tangora, ääntä tunnistava kirjoituskone, joka oli Shoeboxin päivitys esiteltiin vuonna 1986. 1990-luvulla digitaalinen puheentunnistusteknologia tuli henkilökohtaisten tietokoneiden ominaisuudeksi, ja IBM, Philips ja Lernout & Hauspie kilpailivat asiakkaista. Dragon NaturallySpeaking -ohjelmisto, joka julkaistiin vuonna 1997, pystyi muuntamaan luonnollisen ihmisen puheen dokumenteiksi 100 sanan minuuttivauhdilla. Vuonna 2001 Colloquis lanseerasi SmarterChildin, täysin tekstipohjaisen virtuaaliavustajan alustoilla, kuten AIM ja MSN Messenger. Siri, ensimmäinen moderni digitaalinen virtuaaliavustaja älypuhelimessa, esiteltiin iPhone 4S:n -ominaisuutena vuonna 2011. Amazon julkaisi Alexan Echo-laitteen ohessa vuonna 2014. 2020-luvulla tekoälypohjaiset järjestelmät, kuten ChatGPT, ovat saavuttaneet suosiota kyeten luomaan ihmisenkaltaisia viestejä tekstipohjaisissa keskusteluissa. Helmikuussa 2020 Microsoft esitteli Turing Natural Language Generation (T-NLG) -teknologian. Marraskuussa 2022 OpenAI julkaisi ChatGPT-keskustelualustan. Helmikuussa 2023 Google lanseerasi kokeellisen palvelun nimeltä "Bard" , joka perustuu sen LaMDA-tekoälyohjelmaan. == Virtuaaliavustajia == * Amazon Alexa, Amazon.comin kehittämä ja julkaisema virtuaaliavustaja * Apple Siri, Applen henkilökohtainen virtuaaliavustaja * Cortana, Microsoftin kehittämä henkilökohtainen puheavustaja * ChatGPT * Google Assistant ==Katso myös== * Tekoäly * Keskustelubotti * Konetietoisuus * Teknologinen singulariteetti == Lähteet == Luokka:Tekoäly
Luettelo Leivonmäen kansallispuiston järvistä

Tämä on luettelo Leivonmäen kansallispuiston järvistä. Leivonmäen kansallispuisto levittäytyy sirpaleisena kokonaisuutena noin 15 kilometrin pituisena ja noin 6 kilometriä leveänä Rutajoen, Rutajärven ja Sorsanselkä–Keskinenveden ympäristöihin. Suojelluilla alueilla on lukuisia järviä, joiden rannoista osa tai kaikki kuuluvat kansallispuistoon, ja joitakin järviä, joiden koko vesialue, tai osa vesialueesta, sisältyy puiston alueeseen. Kansallispuistossa on seuraavia järviä tai lampia: pääuoma Rutajoen ympäristö Rutajärven luoteispuoli Rutajärven eteläpuoli * Rutajoki * Rutapohjan kanava * Rutajärvi * Sorsanselkä–Keskinenvesi * Matkus * Rimminlampi * patoallas * Erijärvi (etel.) * Erijärvi (pohj.) * Heinälampi * Hietajärvi * Hosiolampi * Iso Pirttilampi * Kaakkolampi * Kangaslampi * Mäyrälampi * Pieni Ahvenlampi * Pieni Pirttilampi * Soimalampi * Syysjärvi * Haapajärvi * Harjujärvi * Harjulahden lampi * Hämeenlampi * Iso-Valkeinen * Kalaton * Kirveslampi * Kulolampi * Kylmälampi * Luupää * Mustalampi * Pieni-Valkeinen * Silmälammit * Soidensalonlampi * Säynätlampi * Talvilampi * Turasenlammi * Viinalampi Suuri osa luetelluista järvistä kuuluvat Rutajoen valuma-alueeseen (vesistöaluetunnus 14.236), joka virtaa Rutajärven ja Rutajoen kautta Päijänteen Ristiselän Rutalahteen. Puiston pohjoisosien järvistä muutama kuuluu Haapajoen valuma-alueeseen (14.237), joka laskee myös Rutalahteen. == Lähteet == == Aiheesta muualla == * Luokka:Luettelot järvistä
Kalsiumnitriitti

Kalsiumnitriitti (Ca(NO2)2) on kalsium- ja nitriitti-ionien muodostama epäorgaaninen ioniyhdiste. Yhdistettä käytetään muun muassa korroosionestoaineena. ==Ominaisuudet, valmistus ja käyttö == Huoneenlämpötilassa kalsiumnitriitti on kellertävää kiteistä ainetta. Yhdiste on hygroskooppista ja siitä tunnetaan kidevedelliset mono- ja tetrahydraatit (Ca(NO2)2·H2O ja Ca(NO2)2·4H2O). Aine liukenee erittäin hyvin veteen ja hieman etanoliin. Kuumennettaessa kalsiumnitriitti alkaa hajota kalsiumoksidiksi ja typen oksideiksi jo ennen sulamispistettään.Wolfgang Laue, Michael Thiemann, Erich Scheibler & Karl Wilhelm Wiegand: Nitrates and Nitrites, Ullmann's Encyclopedia of Industrial Chemistry, John Wiley & Sons, New York, 2000. Kalsiumnitriittiä valmistetaan johtamalla typen oksideja kalsiumhydroksidin vesiliuokseen. Kalsiumnitriittiä valmistuu usein typpihappoa tuottavien tehtaiden yhteydessä. Muodostuva tuote konsentroidaan ja kiteytetään. Kalsiumnitriittiä lisätään sementtiin parantamaan kylmänkestävyyttä ja estämään sementin kanssa kontaktissa olevien teräsrakenteiden korroosiota. Kalsiumnitriitti voidaan myös hapettaa kalsiumnitraatiksi. == Lähteet == Luokka:Kalsiumyhdisteet Luokka:Nitriitit
Saintéloc Racing

Saintéloc Racing on ranskalainen autourheilutalli. Talli on perustettu vuonna 2004. Sillä ajetaan muun muassa World Rally Championship-2, GT World Challenge Europe ja GT4 European Series -sarjoja. Talli kilpailee myös formulaluokissa kuten Formula Regional European Championship, Espanjan Formula 4 ja Formula 4 UAE -sarjoissa. Luokka:Ranskalaiset autourheilutallit
Albanian maantiede

Albanian maantiede kertoo Albanian maantieteeseen liittyvistä asioista. Albania sijaitsee Adrianmeren rannikolla Montenegron eteläpuolella ja pääosin Kreikan pohjoispuolella. Adrianmeren rannikolla vallitsee Välimeren ilmasto. Talvi on sateisin vuodenaika. Maan itäpuolella sijaitsevat vuorijonot käsittävät kaksi kolmasosaa maan kokonaispinta-alasta. Albanian korkein vuori on korab, joka sijaitsee Albanian Alpeilla eli Prokletijen vuoristossa. Rannikolla on alankoalue, joka on leveimmältä kohdaltaan 60 kilometriä leveä. Alangolla on paljon soita. Albanian suurimpia järviä ovat Ohrid, Megáli Préspa (Suuri Préspa) ja Shkodër. Runsas kolmasosa maan pinta-alasta on metsiä. Merenrannikon tuntumassa metsä on Välimeren alueelle tyypillistä nahkealehtistä metsää, kun taas sisämaan metsät sisältävät enemmän macchiapensaikkoa. Ohridjärven pinta-ala on noin 94729 hehtaaria. Se sijaitsee osittain Albanian, osittain Pohjois-Makedonian alueella. Järven ranta-alueilla elää useita tertiäärikaudelta peräisin olevia kotoperäisiä eläinlajeja. Järven alue on Unescon maailmanperintölistalla. Megáli Préspan järvi sijaitsee Albanian, Pohjois-Makedonian ja Kreikan rajamaastossa. Se on 853 metriä merenpinnan yläpuolella. Sen pinta-ala on 274 neliökilometriä. Albanian pisin joki on Drin, joka virtaa Serbian ja Pohjois-Makedonian kautta Albaniaan ja Adrianmereen. Albanian Alpit eli Prokletijen vuoristo sijaitsee Albanian, Montenegron ja Kosovon rajaseudulla. Se on Dinaaristen Alppien eteläosassa ja on korkein osa Dinaarisia Alppeja. Vuoristossa on useita yli 2000 metriä korkeita vuorenhuippuja. Albanian kansallispuistoja ovat Divjaka-Karavasta, Suuren Préspan ja Pienen Préspan ympäristössä oleva Préspa, Thethi ja Valbonën laakso. == Lähteet == *
Papuanpussikiitäjä

Papuanpussikiitäjä (Petaurus abidi) on pussiliito-oravien heimoon kuuluva laji. Papuanpussikiitäjä painaa noin 230–330 grammaa. Pituus ilman häntää on noin 25 cm, ja häntä on jopa 35 cm pitkä. Papuanpussikiitäjä on siis selvästi isompi kuin sukulaisensa sokeriorava. Se on yleisväriltään harmaa ja sen selässä on musta raita joka ulottuu silmien välistä hännän tyveen. Papuanpussikiitäjiä on tavattu vain Somoro-vuoren ympäristössä Torricelli- vuoristossa Papua-Uuden-Guinean luoteisosassa. Se elää vuoriston keskiosan kosteissa trooppisissa ikimetsissä. Näitä metsiä hakataan asutuksen tieltä, ja lajia on myös metsästetty, minkä takia se on äärimmäisen uhanalainen. Viimeisten 30 vuoden aikana on tavattu vain seitsemän yksilöä. == Lähteet == Luokka:Pussiliito-oravat Luokka:Uhanalaiset nisäkkäät
Oleksandr Matsijevskyi

Oleksandr Ihorovytš Matsijevskyi (, 10. toukokuuta 1980 – 30. joulukuuta 2022) oli ukrainalainen sotilas, jonka venäläiset sotilaat teloittivat Bah'mutin taistelun yhteydessä joulukuussa 2022. Teloitusvideo levisi nopeasti netissä maaliskuussa 2023 ja aiheutti monenlaisia reaktioita Matsijevskyin uhmakkuuden vuoksi. == Elämäkerta == Matsijevskyi syntyi vuonna 1980 Chișinăussa, jossa hän myös opiskeli ja työskenteli myöhemmin tehdastyöläisenä. Vuonna 2008 perhe muutti Ukrainaan, jossa Matsijevskyi alkoi työskennellä sähköasentajana. Venäjän hyökättyä Ukrainaan helmikuussa 2022 Matsijevskyi pestautui Ukrainan alueellisiin puolustusjoukkoihin, muttei osallistunut aluksi sotatoimiin. Sen sijaan hän avusti asemien rakentamisessa, toimi vartiomiehenä ja valmisti Molotovin koktaileja. Matsijevskyilla oli yksi poika, joka oli hänen kuollessaan 19-vuotias. == Teloitus ja reaktioita == Video Matsijevskyin teloituksesta alkoi levitä internetissä 6. maaliskuuta 2023. Videolla aseeton ukrainalaissotilas seisoo matalan kuopan edustalla ja polttaa tupakkaa rauhallisesti. Hänen viimeisiksi sanoikseen jäivät "Slava Ukrajini!" Välittömästi tämän jälkeen videolla kuuluu useamman automaattiaseen laukauksia, ja Matsijevskyi lyyhistyy kuolleena maahan. Teloitusvideon levittyä Ukrainan tiedustelupalvelu tunnisti videolla teloitetun ukrainalaissotilaan Matsijevskyiksi, joka palveli tarkka-ampujana. Hänen kuolinajakseen tunnistettiin 30. joulukuuta 2022. Ukrainan presidentti Volodymyr Zelenskyi ilmoitti, että Ukraina aikoo löytää Matsijevskyin teloittajat ja saattaa nämä vastuuseen kansainvälisessä rikostuomioistuimessa. Venäjä ei ole kommentoinut teloitusta ja väittää edelleen, etteivät venäläiset sotilaat tee sotarikoksia Ukrainassa. Matsijevskyi on haudattu kotikaupunkiinsa Nižyniin. == Kunnianosoituksia == * Ukrainan sankari (Ukraina, 2023, postuumisti) == Lähteet == Luokka:Vuonna 1980 syntyneet Luokka:Vuonna 2022 kuolleet Luokka:Venäjän hyökkäyksessä Ukrainaan kaatuneet Luokka:Ukrainalaiset sotilaat Luokka:Ukrainan sankarit
Viù

Viù () on kunta Italiassa Piemonten alueella sijaitsevassa Torinon metropolikaupungissa.Viù Sapere.it Viù Enciclopedia Treccani Viù Turismo Torino Vuoden 2022 alussa kunnassa oli arviolta 1 018 asukasta. ==Lähteet== ==Aiheesta muualla== Luokka:Torinon metropolikaupungin kunnat
Ruoholahden Sulka

Ruoholahden Sulka on Helsingin Ruoholahdessa osoitteessa Porkkalankatu 24 sijaitseva toimistorakennus. Rakennus valmistui vuonna 2006 ja sen on suunnitellut Arkkitehtitoimisto Sarc. Rakennuksen omistaa kiinteistösijoitusyhtiö Antilooppi. Ruoholahden Sulassa on kahdeksan kerrosta ja se käsittää Länsisatamankadun ja Porkkalankadun kulman, ja sen pääjulkisivu on Porkkalankadulle. Rakennuksen hallitsevat materiaalit ovat punatiili ja lasi. Julkisivun sahalaitaisen muodon vuoksi se näyttää eri puolilta katsottuna erilaiselta. Julkisivut ovat suurelta osin paikalla muurattuja ja vähemmässä määrin elementtirakenteisia. Joulukuussa 2022 Ruoholahden Sulalle myönnettiin BREEAM-ympäristöarviointijärjestelmän toiseksi korkein sertifikaatti, Excellent-arvosana. Aiemmin se oli ollut kolmanneksi korkeimmalla eli Very Good -tasolla. == Lähteet == Luokka:Ruoholahti Luokka:Helsingin toimistorakennukset
Sharbel Makhluf

Sharbel Makhluf (; 1828–1898) oli libanonilainen maroniittikristitty pappi, munkki, erakko ja katolisen kirkon pyhimys,Katherine I Rabenstein. Saints of the Day, 1998. CatholicSaints.Info. 21 August 2020. Web. 28 March 2023 joka tunnetaan ihmeistä sekä elämänsä aikana että kuolemansa jälkeen.St. Charbel Makhlouf. Catholic News Agency Hänen muistopäivänsä pyhimyskalenterissa on 24. heinäkuuta.Liturginen kalenteri Katolinen.fi == Lähteet == == Aiheesta muualla == Luokka:Libanonilaiset papit Luokka:Libanonilaiset pyhimykset Luokka:Kristityt munkit Luokka:Erakot Luokka:Vuonna 1828 syntyneet Luokka:Vuonna 1898 kuolleet
Ivano-Frankivskin alueen kuvernööri

Ivano-Frankivskin alueen kuvernööri () on Ivano-Frankivskin alueen ylin toimeenpanevaa valtaa käyttävä virkamies. Virka perustettiin vuonna 1992, aluksi nimellä presidentin edustaja, ja ensimmäisenä kuvernöörinä toimi Vasyl Pavlyk. Nykyisenä kuvernöörinä toimii Svitlana Onyštšuk, joka astui virkaan 8. kesäkuuta 2021. Kuvernöörin nimittää virkaan Ukrainan presidentti. Venäjän hyökättyä Ukrainaan helmikuussa 2022 maassa on ollut voimassa sotatila, jonka nojalla istuvat kuvernöörit ovat virassa toistaiseksi sodanajan hallinnon edustajina. == Luettelo kuvernööreistä == Kuva Nimi Virassa Vasyl Pavlyk 20. maaliskuuta 1992 – kesäkuu 1994 Stepan Volkovetskyi kesäkuu 1994 – 26. helmikuuta 1997 Myh’ailo Vyšyvanjuk 26. helmikuuta 1997 – 19. tammikuuta 2005 Roman Tkatš 4. helmikuuta 2005 – 22. lokakuuta 2007 Mykola Palijtšuk 22. lokakuuta 2007 – 26. maaliskuuta 2010 Myh’ailo Vyšyvanjuk 26. maaliskuuta 2010 – 8. marraskuuta 2013 Vasyl Tšudnov 8. marraskuuta 2013 – 2. maaliskuuta 2014 Andri Trotsenko 2. maaliskuuta 2014 – 9. syyskuuta 2014 Oleh Hontšaruk 9. syyskuuta 2014 – 11. kesäkuuta 2019 Marija Savka 11. kesäkuuta 2019 – 1. elokuuta 2019 Denys Šmyhal 1. elokuuta 2019 – 5. helmikuuta 2020 Marija Savka 5. helmikuuta 2020 – 10. helmikuuta 2020 Vitali Fedoriv 10. helmikuuta 2020 – 5. marraskuuta 2020 Marija Savka 5. marraskuuta 2020 – 24. joulukuuta 2020 Andri Boitšuk 24. joulukuuta 2020 – 8. heinäkuuta 2021 Svitlana Onyštšuk 8. heinäkuuta 2021– Lähde: == Lähteet == *
Gerhardsenin IV hallitus

Gerhardsenin IV hallitus oli Norjan hallitus 25. syyskuuta 1963 – 12. lokakuuta 1965. Se oli Työväenpuolueesta koostunut vähemmistöhallitus. ==Ministerit== Pääministeri * Einar Gerhardsen Ulkoministeri * Halvard Lange Elinkeinoministeri * Trygve Lie 25.9.1963–20.1.1964 * Karl Trasti 20.1.1964–12.10.1965 Oikeusministeri * Oscar Christian Gundersen Liikenne- ja viestintäministeri * Trygve Bratteli 25.9.1963–20.1.1964 * Erik Himle 20.1.1964–12.10.1965 Puolustusministeri * Gudmund Harlem Perhe- ja kuluttajaministeri * Aase Bjerkholt Kunta- ja työministeri * Jens Haugland Valtiovarainministeri * Andreas Cappelen Kirkko- ja opetusministeri * Helge Sivertsen Palkka- ja hintaministeri * Karl Trasti 25.9.1963–20.1.1964 * Idar Norstrand 20.1.1964–12.10.1965 Sosiaaliministeri * Olav Gjærevoll Ulkomaankauppa- ja merenkulkuministeri * Erik Himle 25.9.1963–20.1.1964 * Trygve Lie 20.1.1964–12.10.1965 Maatalousministeri * Leif Granli Kalastusministeri * Magnus Andersen ==Lähteet== Luokka:Norjan hallitukset
Karl Trasti

Karl Trasti (19. helmikuuta 1917 Vesisaari – 4. lokakuuta 1976) oli norjalainen juristi ja työväenpuolueen poliitikko. Hän toimi Norjan palkka- ja hintaministerinä 1962–1963 ja 1963–1964 sekä elinkeinoministerinä 1964–1965. ==Lähteet== ==Aiheesta muualla== * Karl Trasti Norjan suurkäräjien verkkosivuilla Luokka:Norjan ministerit Luokka:Norjalaiset juristit Luokka:Vuonna 1917 syntyneet Luokka:Vuonna 1976 kuolleet
Sandefjords Blad

Sandefjords Blad (lyh. SB; vuosina 1861–1894 Sandefjords Tidende) on norjalainen vuonna 1861 perustettu paikallislehti, jonka kotikunta on Sandefjord. Lehti ilmestyy kolmesti viikossa ja kuuluu Amedia-konserniin. SB- huset.jpg|Lehden toimitus Sandefjordissa. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Sandefjord
Mustatäpläkuskus

Mustatäpläkuskus (Spilocuscus rufoniger) on pussikiipijöiden heimoon kuuluva harvinainen pussieläin. Mustatäpläkuskus on pussikiipijöiden suurikokoisin laji. Naaras, joka on koirasta suurempi, painaa 6–7 kiloa ja on kuonosta hännäntyveen 70 cm pitkä. Kokonaispituuteen lisätään vielä puolimetrinen häntä. Turkissa on huomiotaheröttäväö musta ja punainen kuviointi. Naaraalla on selässä yhtenäinen musta satulamainen alue, koiraalla on samalla alueella erillisiä läikkiä. Mustatäpläkuskuksen esiintymisalue on laikuttainen Uuden- Guinean saaren pohjoisosassa Indonesiassa ja Papua-Uusi-Guineassa. Se suosii alavilla mailla ja vuorten alarinteillä kasvavaa ikimetsää. Se on luultavasti yöaktiivinen laji. == Lähteet == Luokka:Pussikiipijät Luokka:Uhanalaiset nisäkkäät
Alea (kaupunki)

Alea () oli antiikin aikainen kaupunki ja kaupunkivaltio (polis) Arkadiassa Kreikassa. Se sijaitsi nykyisen Árgos-Mykíneen kunnan alueella lähellä nykyistä Aléan kylää. == Maantiede == Alea sijaitsi Arkadiassa Orkhomenoksen ja Stymfaloksen kaupunkien välillä. Sen kaupunkikeskus sijaitsi nykyisten Aléan ja Ágios Nikólaoksen kylien välillä noin kolme kilometriä itäkoilliseen ensin mainitusta. Pausanias kutsuu Aleaa Mainalian kaupungiksi, mutta kyseisessä kohdassa tulisi todennäköisesti lukea ”Asea”.Pausanias: Kreikan kuvaus 8.27.3. Nykyisin seutu on Argoliin alueyksikön alueella. Alean kaupunkikeskus koostui akropoliista eli linnavuoresta ja yläkaupungista, jonka pinta-ala oli noin 14,3 hehtaaria, sekä sen juurella olleesta alakaupungista, jonka pinta-ala oli noin 14,6 hehtaaria. Alean kaupunkivaltion hallussa olleen alueen kooksi on arvioitu noin 110 neliökilometriä. == Historia == Alea kuului peloponnesolaisliittoon ja 300-luvulla eaa. Arkadian liittoon. Kaupunki löi omaa hopea- ja pronssirahaa 300-luvulta eaa. lähtien. Kaupungin kansalaisesta käytettiin etnonyymejä Aleos () ja Aleios () sekä Aleatēs () tai doorilaisittain Aleatās (). Alea ei ollut koskaan historiansa aikana kovinkaan merkittävä. Se on luetteloitu nykytutkimuksessa polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Myöhemmin jotkut historioitsijat ovat sekoittaneet Alean kaupungin tunnetun Athene Alean temppelin paikkaan, mutta kyseinen temppeli sijaitsi Tegeassa. Kaupungin paikan löysivät ranskalaiset tutkijat vuosien 1828–1833 Morean tutkimusretken aikana. Nykyinen Aléan kylä, entinen Bougiáti, nimettiin uudelleen antiikin aikaisen kaupungin mukaan vuonna 1928. == Rakennukset ja löydökset == Alean akropoliilla on hyvin säilyneitä kaupunginmuurien jäänteitä, jotka on ajoitettu 200-luvulle eaa. Lisäksi sekä ylä- että alakaupungin alueelta on löydetty paljon jäänteitä muista rakennuksista. Pausaniaan mukaan Aleassa oli temppelit Efesoksen Artemiille, Athene Alealle ja Dionysokselle.Pausanias: Kreikan kuvaus 8.23.1. Myös kaupungin lyömien rahojen kuvitusten perusteella siellä on ollut kultit Artemiille ja Athene Alealle. == Lähteet == Luokka:Antiikin Arkadian kaupungit Luokka:Arkeologiset kohteet Kreikassa Luokka:Árgos-Mykínes
Dipoina

Dipoina (, myös Dipoinai, ; ) oli antiikin aikainen kaupunki Arkadiassa Kreikassa. Se tunnetaan vain kirjallisista lähteistä, eikä sen tarkkaa sijaintia tunneta. Dipoina muodosti yhdessä Kallian ja Nonakriin kanssa Arkadian tripoliin. Kaupungin väestö siirrettiin Megalopoliihin sen perustamisen yhteydessä vuonna 371 eaa. Muutoin kaupungin historiasta ei tiedetä mitään.Pausanias: Kreikan kuvaus 8.27.4, 8.27.7. == Lähteet == Luokka:Antiikin Arkadian kaupungit